Kameme FmKameme Fm News
Nyũmba cia makĩria ma famiri 20 mwena wa Chania kauntĩ-inĩ ya Nyeri kũmunda mwaki
Makiria ma famiri mirongo iiri kuuma mwena wa Chania ya Rwamba riu mari heho-ini thutha wa nyumba ciao kumunda mwaki. Kuringana na aria meyoneire mutino ucio marauga marekuira mwaki ucio ucungiriirio ni thitobu.
Ona gutuika gutiri mundu ona umwe ugurarire kurumirira mutino ucio, aria mahutirio ni mwaki ucio nimathingatite andu a wendi mwega meyumirie kumateithia makiuga gutiri kindu ona kimwe mahotire kuhonokia na riu matiri na wuikaro, nguo ona kana giakuria.
Ihinda-ini oro riu munini wa kamicina wa tauni ya Nyeri John Marete niaugite nimekwambika uthuthuria mukinyaniru itemi-ini ria gukurana kiria gicungiriirie mwaki ucio.
Oho Marete niaugite nimekugeria uria wothe mangihota guteithia famiri iria cihutirio ni mutino ucio wa mwaki.
fao_Latn kik_Latn kik_Latn kik_Latn kik_Latn kik_Latn